b'\n_START_ARTICLE_\nFerdinand II av Arag\xc3\xb3n\n_START_SECTION_\nBakgrunn\n_START_PARAGRAPH_\nFerdinand II av Arag\xc3\xb3n var eneste s\xc3\xb8nn til Johan II av Arag\xc3\xb3n i hans andre ekteskap med Juana Enriquez.\n_START_SECTION_\nMedkonge, konge til stadig flere arveland\n_START_PARAGRAPH_\nAllerede i 1466 med han medregent i Arag\xc3\xb3n, og i 1468 konge av Sicilia (som Ferdinand\xc2\xa0II)._NEWLINE_Den 19. oktober 1469 giftet han seg med sin kusine, Isabella I av Castilla. Dette f\xc3\xb8rte igjen til at de to rikene Arag\xc3\xb3n og Castilla forent i en personalunion i 1479. De to styrte det nye riket i fellesskap._NEWLINE_Deres ekteskap resulterte i en gullalder for Spania. Riket kom til \xc3\xa5 omfatte hele Den iberiske halv\xc3\xb8y, og Spania ble Europas ledende stormakt. Den spanske inkvisisjonen ble etablert i 1478. Kongeparet var sv\xc3\xa6rt religi\xc3\xb8se, og ble omtalt som Det katolske kongepar (\xc2\xabReyes catolicos\xc2\xbb). Ved innf\xc3\xb8ring av felles styre erkl\xc3\xa6rte de at de ville gj\xc3\xb8re hele Spania til en kristen halv\xc3\xb8y og erobre sultanatet Granada. Dette lyktes de med ved overtagelsen av byen 2. januar 1492._NEWLINE_Ferdinand og Isabella st\xc3\xb8ttet ogs\xc3\xa5 handels- og oppdagelsesreisende. Dronning Isabelas st\xc3\xb8tte til Columbus f\xc3\xb8rte til oppdagelsen av og den spanske koloniseringen av Latin-Amerika.'